Ragbi sedam reprezentacija Fidžija
<s>Ragbi sedam reprezentacija Fidžija (engleski: Fiji national rugby sevens team) predstavlja Fidži na međunarodnim natjecanjima u ragbiju sedam, jednoj od varijanti ragbija.</s><s>Fidži je jedna od najuspješnijih reprezentacija u ovome sportu, a zbog svog specifičnog stila igre poznati su, kao i temeljna ragbi reprezentacija, pod nadimkom Flying Fijians.</s><s>Njihova pas igra smatra se prilično nekonvencionalnom za klasični ragbi te više podsjeća na košarkaški stil nego na ragbi.</s>

<s>Fidži je čak četiri puta osvajao Svjetsku seriju, s tim da je najvažniji turnir iz serije, Hong Kong Sevens, osvajao rekordnih 19 puta.</s><s>Uz to, dva su puta bili i svjetski prvaci (1997., 2005.) te su četiri puta osvajali i zlato na Pacifičkim igrama.</s><s>Godine 2016., Fidži je osvojio i olimpijsko zlato u debiju ragbija sedam na tom natjecanju, što je ujedno bila i prva olimpijska medalja za Fidži u bilo kojoj disciplini.</s>

<s>Ragbi na Fidžiju
Fidži
Olimpijski pobjednici</s>

